U ponedjeljak navečer je u splitskom HNK, 650 uzvanika i gostiju moglo uživati u dobroj glazbi i bogatom domjenku, kojeg je povodom 20 godina postojanja privatne neprofitne škole "Dental centar Marušić", organizirao Hrvoje Marušić, osnivač škole.Goste među kojima je bio Zlatko Ževrnja, župan Splitsko-dalmatinske županije i Boris Čurković, predsjednik gradskog vijeća Grada Splita zabavljali su pjesmom i svirkom članovi splitske klape "Rišpet", Zorica Kondža i Joško Banov. Poslije je u foajeu HNK održan prigodni domjenak, kojeg su pripremili polaznici Ugostiteljske škole iz Splita.- Ujedno je prikazan i film od 18 minuta u kojemu je Augustin Bilandžić iz Splita prikazao vrijeme od osnutka škole 1994. godine do današnjih dana, odnosno do 2014. godine. Na svečanost naše obljetnice bili su pozvani naši prijatelji, poslovni partneri, suradnici, predstavnici mnogobrojnih ustanova s kojima surađujemo, učenici i njihovi roditelji, kratko je rekao Hrvoje Marušić.

I. MARKOVIĆ

FOTO: PAUN PAUNOVIĆ / CROPIX